Greek Legal Document

Category: 324

Content:
31. ΝΟΜΟΣ υπ' αριθ. 189 της 13/20 Δεκ. 1946 Περί ιδρύσεως Πρωτοδικείου Κατερίνης Άρθρον μόνον.-1.Συνιστάται Δικαστήριον Πρωτοδικών υπό το όνομα "Πρωτοδικείον Κατερίνης" εδρεύον εν Κατερίνη, υπαγόμενον εις το Εφετείον Θεσσαλονίκης και περιλαμβάνον εν τη περιφερεία αυτού το Ειρηνοδικείον Κατερίνης. 2.Αι πολιτικαί και ποινικαί δίκαι της περιφερείας του Πρωτοδικείου Κατερίνης, αι διατελούσαι εκκρεμείς ενώπιον ετέρου Πρωτοδικείου, μεταβιβάζονται αυτοδικαίως άνευ διακοπής εις το Πρωτοδικείον Κατερίνης από της ενάρξεως των εργασιών αυτού, πλην των υπό διάσκεψιν ευρισκομένων, αίτινες μεταβιβάζονται ωσαύτως μετά την δημοσίευσιν της αποφάσεως ή του βουλεύματος, εάν δι' αυτών δεν περατούται οριστικώς η δίκη. 3.Ημέρα ενάρξεως της λειτουργίας του Πρωτοδικείου Κατερίνης ορίζεται η 10η Ιαν. 1947. 4.Ο οργανικός αριθμός των Προέδρων και Εισαγγελέων Πρωτοδικών των Γραμματέων Πρωτοδικών και Εισαγγελειών Πρωτοδικών του Κράτους αυξάνεται κατά ένα. 5.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 160